nb da da da da de da da da da da da da da da da fr it nl de da da da de da sv da nl da da da sv en da da da da da de da da da de nb sv da da de da da da da de da da da da da da da da da da da de da da da en da da da da da da de sv da tr da tr da da de da da tr da tr da sv da da da da da nn da da da da da da sv sv ca da da de da nl da da da da da da sv da da da da de sv de en
Udførelse og ændring af vandinstallationer
LAR - Lokal afledning af regnvand
Har du haft et brud? Sådan søger du refusion
Her må du gi' og ta'
Du kan både aflevere og finde gode genbrugsting på vores genbrugsstationer.
I Vand og Affald går vi op i genbrug!
Faktisk så meget, at vi hele tiden tænker på, hvordan vi kan genbruge flere materialer i stedet for at smide dem ud.
Genbrug er, når nogle andre får glæde af tingene, som de er. Det betyder, at når du afleverer ting på vores genbrugsstationer, bliver de som udgangspunkt sendt videre til direkte genbrug.
Grundet pladsmangel kan vi ikke altid sikre direkte genbrug af ting, som sættes frem til genbrugsbilen, så hvis du vi være sikker på, at dine ting kommer til direkte genbrug, skal du køre på genbrugsstationen eller kontakte de frivillige organisationer, som afhenter genbrugsting.
I Hesselager har vi et bytterum og et genbrugsbyggemarked. I Svendborg kan du donere ting til velgørende foreninger, som sælger dem i deres butikker til fordel for socialt arbejde. De ting, foreningerne ikke kan sælge, kan du gratis tage med hjem.
Gi' hvad du har, ta' hvad du kan bruge
På vores genbrugsstation i Svendborg kan du både gi' og ta' gode genbrugsting.
Når du afleverer brugbare ting på genbrugsstationen, skal de ind i rummet Her må du gi'.
Derfra bliver de hentet på skift af fire foreninger, der laver socialt arbejde eller arbejde med unge i Svendborg Kommune.
De ting, som foreningerne ikke kan sælge i deres butikker eller loppemarkeder, sætter de ind i Her må du ta'.
Herfra kan alle genbrugsstationens besøgende tage med hjem til eget forbrug.
Når du afleverer din gamle cykel hos os, bliver den hentet og istandsat af Cykeltutten.
Cykeltutten er en forening, der siden 2015 har arbejdet for at styrke integrationen i Svendborg. Dette sker ud fra ideen om, at integration sker bedst gennem praktisk, social og kulturel aktivitet.
Cykeltutten Svendborg startede på baggrund af en lille gruppe frivillige, der så et potentiale i at genanvende de mange brugte cykler, som dagligt blev skrottet på den lokale genbrugsstation, til at skabe et konstruktivt integrationsprojekt.
Projektet viste sig at afdække et stort behov, og i dag har foreningen doneret over 500 cykler til flygtninge fra både Svendborg, Fåborg-Midtfyn og Langeland Kommune.
Kom og gør et godt køb på vores genbrugsbyggemarked på Hesselager genbrugsstation.
Vi sælger brugte byggematerialer og andre gode til hus og have - til gode priser.
I vores lille bytterum kan du aflevere de ting, du ikke selv kan bruge længere - og måske finder du noget, du selv kan bruge.
Bytterummet har åbent i genbrugsstationens åbningstid.
Åbningstider i "Her må du gi'" og "Her må du ta'"
"Her må du gi'" har åbent hver dag kl. 10.00 - 17.30.
"Her må du ta'" har åbent tirsdag - fredag kl. 10.00 - 17.30.
Miljøvej 10, 5700 Svendborg
Lørdag, søndag og helligdage
Lukket den 24., 25. og 31. december, samt 1. januar
* Pladsen åbner kl. 7 for erhverv alle hverdage
Industrivænget 1, 5874 Hesselager
Mandag, onsdag og fredag
Lørdag, søndag og helligdage
Lukket den 24., 25. og 31. december, samt 1. januar
Tingene i Her må du ta' bliver på skift hentet af følgende foreninger, som sælger dem i deres butikker og loppemarkeder:
Genbrugskontakten understøtter Kontakt mellem mennesker, der gennem 30 år har arbejdet for at hjælpe frivillige sociale aktiviteter i Svendborg kommune.
Svendborg Genbrugscenter Gå til
Svendborg Genbrugscenter har til formål gennem salg af indsamlede effekter at yde økonomisk støtte til FDF Svendborg, KFUM-spejderne, Svendborg og Blomster Caféen, til disse foreningers almene og sociale arbejde blandt børn, unge og pensionister i Svendborg.
Peder Most Garden Gå til
Peder Most Garden er Svendborgs bygarde og blev stiftet i 1953 i forbindelse med Svendborg bys 700 års jubilæum.
Garden, der består af et tambourkorps, et brass band, to juniororkestre, elever og minimostere, driver en musikskole, hvor alle musikinteresserede børn fra 7 år kan begynde helt fra bunden på blæserinstrument, fløjte eller slagtøj - eller som 6 årig i gardens rytmiske grundskole "Minimoster".